CELEX: 32008R1178
Language: mt
Date: 2008-11-28 00:00:00
Title: Regolament tal-Kummissjoni (KE) Nru 1178/2008 tat- 28 ta' Novembru 2008 li jemenda r-Regolament tal-Kunsill (KE) Nru 1165/98 li jikkonċerna l-istatistika għall-medda qasira ta' żmien u r-Regolamenti tal-Kummissjoni (KE) Nru 1503/2006 u (KE) Nru 657/2007 fir-rigward ta' addattamenti wara r-reviżjoni tal-klassifikazzjonijiet statistiċi NACE u CPA Test b’relevanza għaż-ŻEE

29.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 319/16
            
         REGOLAMENT TAL-KUMMISSJONI (KE) Nru 1178/2008
   tat-28 ta' Novembru 2008
   li jemenda r-Regolament tal-Kunsill (KE) Nru 1165/98 li jikkonċerna l-istatistika għall-medda qasira ta' żmien u r-Regolamenti tal-Kummissjoni (KE) Nru 1503/2006 u (KE) Nru 657/2007 fir-rigward ta' addattamenti wara r-reviżjoni tal-klassifikazzjonijiet statistiċi NACE u CPA
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1165/98 tad-19 ta' Mejju 1998 li jikkonċerna l-istatistika għall-medda qasira ta' żmien (1), u b'mod partikolari l-Artikolu 17(b), (e) u (j) tiegħu,
   Billi:
   
               (1)
            
            
               Ir-Regolament (KE) Nru 1165/98 jistabbilixxi qafas komuni għall-produzzjoni ta' statistika Komunitarja għall-medda qasira ta' żmien dwar iċ-ċiklu tal-kummerċ.
            
         
               (2)
            
            
               Ir-Regolament tal-Kummissjoni (KE) Nru 1503/2006 tat-28 ta’ Settembru 2006 li jimplimenta u jemenda r-Regolament tal-Kunsill (KE) Nru 1165/98 li jikkonċerna l-istatistika għall-medda qasira ta' żmien fir-rigward tad-definizzjoni tal-varjabbli, il-lista tal-varjabbli u l-frekwenza tal-kompilazzjoni tad-dejta (2), ipprovda definizzjonijiet metodoloġiċi ta' varjabbli użati fl-istatistika għall-medda qasira ta' żmien.
            
         
               (3)
            
            
               Ir-Regolament tal-Kummissjoni (KE) Nru 657/2007 tal-14 ta' Ġunju 2007, li jimplimenta r-Regolament tal-Kunsill (KE) Nru 1165/98 dwar l-istatistika għall-medda qasira ta' żmien fir-rigward tat-twaqqif ta' skemi kampjun Ewropej (3), speċifika r-regoli u l-kundizzjonijiet fir-rigward tat-trasmissjoni ta' dejta mill-Istati Membri li jieħdu sehem fl-iskemi kampjun għall-istatistika għall-medda qasira ta' żmien.
            
         
               (4)
            
            
               Jeħtieġ li tiġi aġġornata l-lista tal-varjabbli, il-livelli ta' analiżi u aggregazzjoni li jridu jiġu applikati għal ċerti varjabbli u r-regoli u l-kundizzjonijiet għall-iskemi kampjun Ewropej wara l-adozzjoni tar-Regolament (KE) Nru 1893/2006 tal-Parlament Ewropew u tal-Kunsill tal-20 ta' Diċembru 2006, li jistabbilixxi l-klassifikazzjoni statistika tal-attivitajiet ekonomiċi NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti KE dwar setturi statistiċi speċifiċi (4), u r-Regolament (KE) Nru 451/2008 tal-Parlament Ewropew u tal-Kunsill tat-23 ta' April 2008, li jistabbilixxi klassifikazzjoni statistika ġdida ta' prodotti skond l-attività (CPA) u li jirrevoka r-Regolament tal-Kunsill (KEE) Nru 3696/93 (5).
            
         
               (5)
            
            
               Il-miżuri stipulati f''dan ir-Regolament huma skond l-opinjoni tal-Kumitat tal-Programm Statistiku,
            
         ADOTTAT DAN IR-REGOLAMENT:
   Artikolu 1
   Emenda għar-Regolament (KE) Nru 1165/98
   L-Anness A tar-Regolament (KE) Nru 1165/98 huwa emendat skond l-Anness I ta' dan ir-Regolament.
   Artikolu 2
   Emenda għar-Regolament (KE) Nru 1503/2006
   L-Anness I tar-Regolament (KE) Nru 1503/2006 huwa emendat skond l-Anness II ta' dan ir-Regolament.
   Artikolu 3
   Emenda għaar-Regolament (KE) Nru 657/2007
   L-Anness tar-Regolament (KE) Nru 657/2007 jinbidel bl-Anness III ta' dan ir-Regolament.
   Artikolu 4
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mill-1 ta' Jannar 2009.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 28 ta’ Novembru 2008.
      
         
            Għall-Kummissjoni
         
         Joaquín ALMUNIA
         
            Membru tal-Kummissjoni
         
      
   
   
      (1)  ĠU L 162, 5.6.1998, p. 1.
   
      (2)  ĠU L 281, 12.10.2006, p. 15.
   
      (3)  ĠU L 155, 15.6.2007, p. 7.
   
      (4)  ĠU L 393, 30.12.2006, p. 1.
   
      (5)  ĠU L 145, 4.6.2008, p. 65.
   
      ANNESS I
      L-Anness A tar-Regolament (KE) Nru 1165/98 huwa emendat kif ġej:
      1.   Taħt l-intestatura (c) Lista ta’ varjabbli, il-paragrafi 10 u 11 jinbidlu b’dan li ġej:
      
                  “10.
               
               
                  It-tagħrif dwar il-prezzijiet ta' produzzjoni u l-prezzijiet ta' importazzjoni (Nri 310, 311, 312 u 340) mhux meħtieġ għall-gruppi jew għall-kategoriji li ġejjin tan-NACE Rev. 2 rispettivament is-CPA: 07.21, 24.46, 25.4, 30.1, 30.3, 30.4 u 38.3. Barra minn hekk, it-tagħrif dwar prezzijiet ta' importazzjoni (Nru 340) mhux meħtieġ għad-diviżjonijiet 09, 18, 3 u 36 tas-CPA. Il-lista ta' attivitajiet mhux meħtieġa tista' tkun reveduta skond il-proċedura stipulata fl-Artikolu 18.
               
            
                  11.
               
               
                  Il-varjabbli fuq prezzijiet ta’ importazzjoni (Nru 340) huwa kkalkulat fuq il-bażi ta’ prodotti tas-CPA. L-unitajiet tat-tip ta’ attività ta’ importazzjoni jistgħu jkunu klassifikati barra l-attivitajiet tat-Taqsimiet B sa D tan-NACE Rev. 2.”.
               
            2.   It-test taħt l-intestatura (f) Livell ta' dettall huwa emendat kif ġej:
      2.1.   il-paragrafu 7 jinbidel b'dan li ġej:
      
                  “7.
               
               
                  Il-varjabbli tal-prezz ta’ importazzjoni (Nru 340) għandu jiġi trasmess għat-total tal-prodotti industrijali, it-Taqsimiet minn B sa D tas-CPA u l-MIGs iddefiniti skond ir-Regolament (KE) No586/2001 kif emendat bir-Regolament (KE) Nru 656/2007 mill-gruppi ta’ prodotti tas-CPA. Dan il-varjabbli ma għandux għalfejn ikun trasmess minn dawk l-Istati Membri li m’addottawx l-ewro bħala l-munita tagħhom.”
               
            2.2.   il-paragrafi 9 u 10 jinbidlu b'dan li ġej:
      
                  “9.
               
               
                  Il-varjabbli fuq is-swieq mhux domestiċi (Nri 122, 132 u 312) għandhom ikunu trasmessi skond id-distinzjoni bejn żona tal-ewro u żona mhux tal-ewro. Id-distinzjoni għandha tiġi applikata għat-total tal-industrija definit bħala t-Taqsimiet B sa E tan-NACE Rev. 2, il-MIGs, il-livell ta’ Taqsima (ittra waħda), u ta' Diviżjoni b’żewġ ċifri tan-NACE Rev. 2. L-informazzjoni dwar in-NACE Rev. 2 D u E mhix meħtieġa għall-varjabbli 122. Barra minn hekk, il-varjabbli tal-prezz ta’ importazzjoni (Nru 340) għandu jiġi trasmess skond id-distinzjoni bejn żona tal-ewro u żona mhux tal-ewro. Id-distinzjoni għandha tkun applikata għat-total tal-industrija ddefinit bħala t-Taqsimiet minn B sa D tas-CPA, il-MIGs, il-livell ta' Taqsima (ittra waħda) u ta' Diviżjoni b'żewġ ċifri tas-CPA. Għad-distinzjoni bejn iż-żona tal-ewro u żona mhux tal-ewro, il-Kummissjoni tista’ tiddetermina, skond il-proċedura stabbilita fl-Artikolu 18, il-kundizzjonijiet għall-applikazzjoni ta’ skemi kampjun Ewropej kif imfisser fil-punt (d) tal-ewwel subparagrafu tal-Artikolu 4(2). L-iskema kampjun Ewropea tista’ tillimita l-ambitu ta’ applikazzjoni tal-varjabbli tal-prezz ta’ importazzjoni għall-importazzjoni ta’ prodotti minn pajjiżi li mhumiex fiż-żona tal-ewro. Id-distinzjoni bejn żona tal-ewro u żona mhux tal-ewro għall-varjabbli 122, 132, 312 u 340 ma għandhiex għalfejn tkun trasmessa minn dawk l-Istati Membri li m’addottawx l-ewro bħala l-munita tagħhom.
               
            
                  10.
               
               
                  Dawk l-Istati Membri li l-valur miżjud tagħhom fit-Taqsimiet B, C, D u E tan-NACE Rev. 2 (rispettivament fit-Taqsimiet B, C u D tas-CPA għall-prezzijiet ta' importazzjoni) f’sena ta’ bażi partikolari jirrappreżenta inqas minn 1 % tat-total tal-Komunità Ewropea jridu jittrasmettu biss id-dejta għat-total tal-industrija, il-MIGs, u l-livell ta’ Taqsima tan-NACE Rev. 2, jew il-livell ta’ Taqsima tas-CPA.”
               
            
   
      ANNESS II
      L-Anness I tar-Regolament (KE) Nru 1503/2006 huwa emendat kif ġej:
      Taħt l-intestatura “Varjabbli: Prezzijiet ta' importazzjoni 340”, it-tielet inċiż tar-raba’ paragrafu jinbidel b'dan li ġej:
      
                  “—
               
               
                  il-kopertura tal-prodott hija limitata għall-prodotti CPA B, C u D. Is-servizzi marbuta huma esklużi.”
               
            
   
      ANNESS III
      L-Anness tar-Regolament (KE) Nru 657/2007 jinbidel b'dan li ġej:
      
         
            “ANNESS
            132   ORDNIJIET ĠODDA MHUX DOMESTIĊI
            
                        Stat Membru
                     
                     
                        L-ambitu tad-dejta fl-iskema kampjuni Ewropea (NACE Rev. 2)
                     
                  
                        Il-Belġju
                     
                     
                        13, 14, 17, 20, 21, 24, 25, 26, 27, 29
                     
                  
                        L-Irlanda
                     
                     
                        14, 20, 21, 26, 27
                     
                  
                        Ċipru
                     
                     
                        20, 21
                     
                  
                        Malta
                     
                     
                        26
                     
                  
                        L-Olanda
                     
                     
                        17, 20, 21, 25, 26, 28
                     
                  
                        Il-Finlandja
                     
                     
                        17, 20, 21, 24, 26, 27, 28
                     
                  
               
            312   IL-PREZZIJIET TA' PRODUZZJONI TAS-SUQ MHUX DOMESTIKU
            
                        Stat Membru
                     
                     
                        L-ambitu tad-dejta fl-iskema kampjuni Ewropea (NACE Rev. 2)
                     
                  
                        Il-Belġju
                     
                     
                        08, 10, 11, 12, 13, 14, 17, 18, 19, 20, 21, 22, 23, 24, 29, 31, 32, 35
                     
                  
                        L-Irlanda
                     
                     
                        05, 07, 08, 10, 11, 18, 20, 21, 26
                     
                  
                        Ċipru
                     
                     
                        10, 11, 20, 21, 26
                     
                  
                        Malta
                     
                     
                        12, 14, 26
                     
                  
                        Il-Finlandja
                     
                     
                        05, 07, 08, 16, 17, 19, 24, 26, 28
                     
                  
                        Is-Slovenja
                     
                     
                        14, 16, 22, 25, 31
                     
                  
               
            340   PREZZIJIET TA’ IMPORTAZZJONI
            
                        Stat Membru
                     
                     
                        L-ambitu tad-data fl-iskema ta’ kampjuni Ewropea (CPA)
                     
                  
                        Il-Belġju
                     
                     
                        08.99, 10.32, 10.51, 12.00, 13.10, 15.12, 16.10, 19.20, 20.13, 20.14, 20.16, 20.59, 21.10, 21.20, 22.11, 22.19, 23.12, 23.14, 23.19, 23.70, 24.10, 25.73, 28.11, 28.24, 28.41, 28.92, 29.10, 29.32, 30.91, 31.00, 31.09, 32.50
                     
                  
                        L-Irlanda
                     
                     
                        10.13, 10.82, 17.21, 17.22, 17.29, 20.42, 25.11, 26.11, 26.20, 26.30, 28.23, 32.50
                     
                  
                        Ċipru
                     
                     
                        19.20
                     
                  
                        L-Lussemburgu
                     
                     
                        26.20
                     
                  
                        Malta
                     
                     
                        12.00
                     
                  
                        L-Awstrija
                     
                     
                        16.10, 23.13, 25.11, 25.94, 26.20, 26.30, 28.11, 28.92, 35.11
                     
                  
                        Il-Portugall
                     
                     
                        05.10, 06.10
                     
                  
                        Il-Finlandja
                     
                     
                        07.29, 16.10, 22.21, 23.20, 24.10, 26.30, 28.22, 31.09, 35.11
                     
                  
                        Is-Slovenja
                     
                     
                        24.10”